
Ministru kabineta rīkojums Nr. 499
Rīgā 2023. gada 9. augustā (prot. Nr. 38 67. §)
Par Dienvidkurzemes novada pašvaldības nekustamā īpašuma "Skaldas ceļš" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Dienvidkurzemes novada pašvaldības īpašumā esošo nekustamo īpašumu "Skaldas ceļš" (nekustamā īpašuma kadastra Nr. 6472 006 0065) – zemes vienību (zemes vienības kadastra apzīmējums 6472 006 0048) 0,98 ha platībā un zemes vienību (zemes vienības kadastra apzīmējums 6472 006 0063) 0,43 ha platībā (1,41 ha kopplatībā) – Lažas pagastā, Dienvidkurzemes novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Dienvidkurzemes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

